text: Kæmpeoddere i Givskud
  01 juni 2012 kl. 14.52
  I dag blev et anlæg for kæmpeoddere i Givskuds Zoo åbnet.
  Et nyt anlæg til sydamerikanske kæmpeoddere blev i dag åbnet i Givskud zoo.
  Kæmpeodderen har længe stået på ønskelisten i Givskud Zoo. Den er verdens største af sin art og kan blive op til 2 meter lang og veje op mod 40 kg.
  Desuden lever kæmpeodderen i grupper og er meget aktiv om dagen.
  Kæmpeodderen stammer fra Sydamerika og er af forskellige årsager næsten udryddet i naturen, men den er også meget sjælden i zoologiske haver. Kun ni zoos i Europa har kæmpeoddere.
  